钦定古今图书集成/理学汇编/经籍典/第153卷 > 朱子全书二 > 《二雅》
## 钦定古今图书集成/理学汇编/经籍典/第153卷 > 朱子全书二 > 《二雅》

《小雅》恐是燕礼用之。《大雅》须飨礼方用。《小雅》施之君
臣之间，《大雅》则止人君可歌。

《大雅》气象宏阔；《小雅》虽各指一事，说得精切至到。尝
见古人工歌《宵雅》之三，将作重事，近尝令孙子诵之，
则见其诗果是恳至。如《鹿鸣》之诗，见得宾主之间相
好之诚，如德音孔昭，以燕乐嘉宾之心，情意恳切，而
不失义理之正。《四牡》之诗，古注云：“无公义，非忠臣也；
无私情，非孝子也。”此语甚切当。如既云“王事靡盬”，又
云“不遑将母”，皆是人情少不得底，说得恳切。如《皇皇
者华》，即首云“每怀靡及”，其后便须“咨询咨谋”，看此诗
不用《小序》，意义自然明白。〈以上语类二条〉